**5/10/2020**

**Ανακοίνωση για το μάθημα**

**Εισαγωγή στην Κοινωνική Εργασία**

Καλώς ήρθατε στο τμήμα κοινωνικής εργασίας και στο συγκεκριμένο μάθημα οι καινούργιοι/ες φοιτητές/τριες και καλή συνέχεια στις σπουδές όσων παρακολουθούν το μάθημα από άλλα έτη.

Μετά τις σχετικές εγκυκλίους του Υπουργείου, τις αποφάσεις της Συγκλήτου του ΠΑΔΑ αλλά και της Γενικής Συνέλευσης του τμήματος Κοινωνικής Εργασίας, το μάθημα θα πραγματοποιείται διαδικτυακά κάθε Τρίτη ξεκινώντας από τις 6 Οκτωβρίου, και ώρα 15.00 μέσω της πλατφόρμας MsTeams στον εξής σύνδεσμο

<https://teams.microsoft.com/l/meetup-join/19%3ad748e05f6ba14e98a1275caf05aba77e%40thread.tacv2/1597919208718?context=%7b%22Tid%22%3a%220c8943ee-c370-4bb3-ba51-321f406f32ec%22%2c%22Oid%22%3a%224f0fbf28-04d8-4042-8c2d-01d11145a5f2%22%7d>

Ειδικά για τις πρώτες δύο συναντήσεις μπορείτε να μπείτε απευθείας από τον σύνδεσμο που σας δίδεται παραπάνω όλοι και όλες ανεξαρτήτως αν έχετε ή όχι ιδρυματικό λογαριασμό, αφού όμως πρώτα έχετε «κατεβάσει» την εφαρμογή MsTeams στον Η/Υ. Προσοχή για τις πρώτες δύο συναντήσεις δεν θα δώσετε username και password στην εφαρμογή δεδομένου ότι δεν έχετε ακόμη ιδρυματικό λογαριασμό. Όμως ο σύνδεσμος που σας δίνω παραπάνω θα ανοίξει μόνο μέσω της εφαρμογής MsTeams την οποία θα πρέπει απαραίτητα να έχετε «κατεβάσει» στον Η/Υ πριν προσπαθήσετε να συνδεθείτε στο μάθημα online.

Μετά τις πρώτες δύο εβδομάδες και όπως θα ενημερωθείτε και κατά την διάρκεια των μαθημάτων, η πρόσβαση στον σύνδεσμο θα αλλάξει και θα μπορείτε να μπείτε στο μάθημα αποκλειστικά μέσω του ιδρυματικού σας λογαριασμού. Θα υπάρξει σχετική ανακοίνωση στο e-class σε όσους και όσες είναι εγγεγραμμένες στο μάθημα.

**Συνολικά και στην πράξη τα βήματα που θα πρέπει να ακολουθήσουν ειδικά οι πρωτοετείς για το συγκεκριμένο μάθημα είναι:**

α) Για τις πρώτες δύο εβδομάδες μαθημάτων απλά μπαίνετε στο συγκεκριμένο σύνδεσμο κάθε Τρίτη στις 15.00 ακριβώς αφού πρώτα έχετε «κατεβάσει» την εφαρμογή MsTeams στον υπολογιστή σας. Θα επιλέξετε συμμετοχή στην σύσκεψη. Παρακαλώ βεβαιωθείτε ότι έχετε κλείσει την κάμερα και το μικρόφωνο σας στην μπάρα που σας βγάζει η εφαρμογή ώστε να μην δημιουργείται θόρυβος στους υπόλοιπους συμμετέχοντες κατά την είσοδο σας.

β) Από την στιγμή που ολοκληρωθούν όλες οι διαδικασίες και αποκτήσετε ιδρυματικό λογαριασμό (συμπεριλαμβανομένου του email με διεύθυνση του πανεπιστημίου) όλοι και όλες θα πρέπει να εγγραφείτε στο μάθημα Εισαγωγή στην Κοινωνική Εργασία στο e-class προκειμένου να βλέπετε τις ανακοινώσεις της καθηγήτριας και το σχετικό υλικό.  Στην περίπτωση που δεν γνωρίζετε για το e-class μπορείτε να ενημερωθείτε από την επιλογή e-class στο <https://www.uniwa.gr/foitites/>

γ) Αμέσως μόλις εγγραφείτε στο e-class του μαθήματος (αφού κάνετε το σχετικό αίτημα έγγραφής στο μάθημα) θα δείτε σχετική ανακοίνωση με αναλυτικές πληροφορίες και το link με το οποίο θα μπαίνετε στο μάθημα μετά τις πρώτες δύο εβδομάδες.

Δεδομένου ότι για τις περισσότερες και τους περισσότερους είναι πρώτη φορά που τα μαθήματα των πρωτοετών γίνονται online και όχι στα αμφιθέατρα, θα δώσουμε τον χρόνο που χρειάζεται για την σχετική εξοικείωση σας και σαφείς οδηγίες στην διάρκεια των μαθημάτων. Για τον λόγο αυτό δεν χρειάζεται να υπάρξει άγχος στην περίπτωση που δεν καταφέρετε να συνδεθείτε με την πρώτη φορά.

Παρακαλώ επίσης τους/τις φοιτητές/τριες από παλαιότερα έτη να βοηθούν όπου μπορούν τους προωτοετείς.

Τέλος για τεχνικά θέματα Η/Υ και λειτουργίας των εφαρμογών δεν είναι αρμόδια η καθηγήτρια και θα πρέπει να επικοινωνείτε με τις τεχνικές υπηρεσίες του ΠΑΔΑ βλ. κεντρικό site του ΠΑΔΑ

Εύχομαι καλή ακαδημαϊκή χρονιά σε όλες και όλους και να χαρείτε την διαδικασία της μάθησης και την ευκαιρία του "ανοίγματος των οριζόντων" που δίνουν τα δημόσια πανεπιστήμια μας

Τελώνη Δήμητρα –Δώρα

Επίκουρη καθηγήτρια